Cuneiform Tablet CTMMA 1 79 (MMA 66.245.8)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}NIN.ŠUBUR-ba-ni-ma a-na a-mur-DINGIR qí-bi-ma ta-áš-pu-ra-am um-ma a-ta-ma a-šu-mì TÚG.ḪI.A ša ik-ri-bi₄-a úz-ni pì-té TÚG.ḪI.A i-na bu-ru-uš-ḫa-dum a-na 10 ḫa-am-ša-tim DAM.GÀR a-qí-ip-ma u₄-mu-šu ma-al-ú iš-tù ITU.KAM ṣú-ḫa-ra-am a-na bu-ru-uš-ḫa-dum a-ṣé-er ú-ṣur-ša-a-šur áš-ta-pár DAM.GÀR KÙ.BABBAR ú-ša-áš-qal-ma ú-šé-ba-lá-kum ù DAM.GÀR IGI ú-ṣur-ša-IŠTAR a-qí-ip-šu a-ma-kam ša-il₅-šu a-ḫi a-ta eb-ri a-ta sà-ḫe-er-tum ša i-na ṭup-pì-a lá-pu-ta-at-ku-ni ù TÚG.ḪI.A a-na li-tab-ší-a šé-bi₄-lam ba-lúm TÚG.ḪI.A wa-áš-ba-ku lu-be-er-šu ú ḫu-la-li la-bu-ša-ku <gap> ni-a-šur a-ša-me-ma a-na tur₄-ḫu-mì-it ḫa-ra-kà a-pu-tum i-ḫi-id-ma ba-bi₄-iš TÚG.ḪI.A ù AN.NA ri-e-šu-nu na-áš-ú-ni lá-ma ma-ma-an e-tí-qá-ni et-qá-ma KÙ.BABBAR 1 ma-na ù 2 ma-na šé-li a-ḫi a-ta 1 mu-sà-ra-am SIG₅ a-na qá-áb-li-a šé-bi₄-lam e-ri-im-tám i qá-áb-li-a ša-ak-na-ku